Document ID: 32004R1326

KOMISJONI MÄÄRUS (EÜ) nr 1326/2004,
19. juuli 2004,
mis määratleb lõpliku toetussumma kuivsöödale 2003/2004. turustusaastaks
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 21. veebruari 1995. aasta määrust (EÜ) nr 603/95 turgude ühise korralduse kohta kuivsöödasektoris, (1) eriti selle artiklit 18,
ning arvestades järgmist:
(1)
Ülalmainitud määrus (EÜ) nr 603/95 kinnitab artikli 3 lõigetes 2 ja 3 töötlemisettevõtetele määratud toetussummad kunstlikult kuivatatud kuivsöödale ja päikesekuivale söödale, mida toodeti 2003/2004. turustusaastal, maksimaalsete garanteeritud koguste piires, mis on sätestatud ülalmainitud määruse artikli 4 lõigetes 1 ja 3.
(2)
Vastavalt komisjoni 6. aprilli 1995. aasta määruse (EÜ) nr 785/95 artikli 15 punkti a teisele taandele, milles sätestatakse nõukogu määruse (EÜ) nr 603/95 (kuivsöödaturu ühise korralduse kohta) üksikasjalikud rakenduseeskirjad, (2) näitab liikmesriikidelt komisjonile edastatav teave, et maksimaalne garanteeritud kogus kunstlikult kuivatatud kuivsööda puhul ületati ja päikesekuiva sööda puhul maksimaalset garanteeritud kogust ei ületatud.
(3)
Seega on otstarbekas tõdeda, et ülalmainitud määrusega (EÜ) nr 603/95 sätestatud toetussummat peab vähendama vastavalt mainitud määruse artiklile 5 kunstlikult kuivatatud sööda puhul; ning päikesekuiva sööda puhul tuleb abisumma tervenisti abisaajatele välja maksta.
(4)
Käesolevas määruses ettenähtud meetmed on kooskõlas kuivsööda korralduskomitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Määrusega (EÜ) nr 603/95 ette nähtud kuivsöödatoetus, mille summad on sätestatud kunstlikult kuivatatud kuivsööda kohta ülalmainitud määruse artikli 3 lõikes 2 ja päikesekuiva sööda kohta artikli 3 lõikes 3, kantakse üle 2003/2004. turustusaastaks järgnevalt:
a)
kunstlikult kuivatatud sööda toetust vähendatakse 66,45 euroni tonni kohta kõikides liikmesmaades;
b)
päikesekuiva sööda toetus makstakse tervenisti välja.
Artikkel 2
Käesolev määrus jõustub kolmandal päeval pärast selle avaldamist Euroopa Liidu Teatajas.
Käesolev määrus on tervikuna siduv ja on vahetult kohaldatav kõigis liikmesriikides.
Brüssel, 19. juuli 2004

Labels: 19
5
6